L 110/48 Euroopa Liidu Teataja 30.4.2005 KOMISJONI OTSUS, 7. mai 2004, Hispaania poolt oliivijääkidest oliivõli tootvatele tööstustele osutatud toetuste andmise korra kohta C21/02 (ex NN 14/02) (teatavaks tehtud numbri K(2004) 1635 all) (Ainult hispaaniakeelne tekst on autentne) (2005/350/EÜ) EUROOPA ÜHENDUSTE KOMISJON, olles läbi vaadanud Euroopa Ühenduse asutamislepingu ja eriti selle artikli 88 lõike 2 esimese paragrahvi, olles ära kuulanud huvipoolte tähelepanekud nimetatud artikli (1) vastavuse kohta ja neid tähelepanekuid arvesse võttes, ning arvestades järgmist: I. MENETLUS 14. detsembril 2001. aastal saadetud kirjaga palus komisjon Hispaania ametivõimudelt informatsiooni olii- vijääkidest õli tootvatele tööstustele osutatud toetuste korra kohta. 4. jaanuaril 2002. aastal saadetud kirjaga teavitasid Hispaania ametivõimud komisjoni oliivijääkidest oliivõli tootvatele tööstustele osutatud toetuste andmise korra suhtes, mis on toodud menetlusprotsessi algatamist puudutavas otsuses, mis vastab EÜ asutamislepingu artikli 88 lõikele 2. Kuna toetuste andmise kord oli juba vastu võetud, viidi see üle teatavaks tegemata toetuste registrisse (toetus nr NN 14/02). 12. märtsil 2002. aastal saadetud kirjaga teavitas komisjon Hispaaniat oma otsusest algatada toetuste andmise korda puudutav menetlus vastavalt EÜ asutamis- lepingu 88 artikli teisele lõigule. Komisjoni otsus algatada menetlusprotsess avaldati Euroopa Ühenduste Teatajas. (2) Komisjon kutsus huvipooli üles arutlusel olevates küsimustes oma tähelepanekuid esitama. (1) EÜT C 93 18.4.2002, lk 2. (2) Vt joonealane märkus 1. (6) (10) (11) 15. aprillil 2002. aastal saadetud kirjaga esitas Hispaania rea omapoolseid tähelepanekuid. 2. aprillil 2004. aastal saadetud kirjaga esitas Hispaania lisainformatsiooni. Komisjon pole huvipooltelt asjakohaseid tähelepanekuid saanud. IL. TOETUSTE TÄPNE KIRJELDUS Korra nimetus: oliivõlijääkidest oliivõli tootvatele tööstus- tele antavate toetuste kord. Eelarve: arvestuslik maksimumeelarve on 1 202 024,21 eurot. Kestus: üks aasta. Toetuste saajad: oliivijääkidest saadud oliivõli pressimise, rafineerimise ja pakendamisega tegelevad tööstused. Toetuste eesmärk: rahastada tööstuste tootmisprotsesside kohandamisest uute nõuetega, mis on toodud 25. juuli 2001. aasta Riigiministeeriumi (Ministerio de la Presi- dencia) korralduses, millega kinnitatakse teatud polütsü- kliliste aromaatsete süsivesinike piirmäärad oliivijääkidest pressitud oliivõlis.(?). Samuti on eesmärgiks tagada õlivabrikute normaalne funktsioneerimine perioodil 2001/2002 Toetuste võimalikud negatiivsed mõjud: konkurentsi moonutamine, pannes mõned oliivijääkidest pressitud õlitooted eelisolukorda, ja vastava ühisorganisatsiooni korralduste rikkumine. Toetuste intensiivsus, toetusraha suurus, akumulatsioon: laenuintresside hüvitamine ja nende laenude käendusra- hade hüvitamine. Laenusummad varieeruvad vastavalt toetuse saajatele. (3) Boletin Oficial del Estado nr 178, 26.7.2001, lk 27397.